Uservatòri astrunòmic Śamiàṅ Muntanàr

Miranduléś C'l artìcul chè 'l è scrit in Miranduléś 'L uservatòri astrunòmic Śamiàṅ Muntanàr 'l è 'n uservatòri astrunòmic ch'al s cata in dal cumùn dal Cavés in pruìnsa 'd Mòdna. Al sò còdas MPC 'l è 107 Cavezzo. Al telescòpi prinsipàł al gh'à na cunfigurasiòṅ Newton-Cassegrain cun na lunghésa fucàla 'd 2210 mm e 'n spèć prinsipàł 'd 400 mm. 'L è stâ tirâ sù fra 'l 1975 e 'l 1978 a òpra dl'Asuciasiòṅ astrunòmica Geminiano Montanari cun 'l apòǵ dal cumùn dal Cavés ch'l è anc pruprietàri. Al sò còmpit 'l è qvél dla risérca in generàł ma 'l è anc avèrt p'r al scōli o p'r i sitadèṅ privâ. 'L uservatòri 'l è stâ batśâ cuma Minor Planet Center p'r avēr catâ par la prima vòlta siē asteròid dla fasa prinsipàla fra 'l 1995 e 'l 2000, preciśamènt: 13145 Cavezzo 20103 de Vico 22405 Gavioliremo 38541 Rustichelli (48621) 1995 OC 66207 Carpi 80652 Albertoangela In dal 2001 al 'n è stâ catâ anc 'n àtar: 357116 Attivissimo. Culegamènt estéran (IT) Al sit ufisiàł